**Nagoda răzvrătită**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare seară, când frunzele uscate

adună neuitarea sub pomii de pe mal,

ursita părăsită coboară din cetate

să-şi caute iubitul ajuns la carnaval.

.

Să fii chiar tu ursita plecată fără voie

din turnul amăgirii pe-o aripă de vânt,

iar eu o amintire, precum bătrânul Noe

ce-și căuta odată o palmă de pământ ?

.

O, nicidecum, iubito, miraje retrezite,

pe culmile gândirii, se pot opri oricând,

dar știu, dintodeauna, că fostele iubite

în triste carnavale nu s-or ivi nicicând.

.

Iar tu rămâi aceeași în sfânta amintire,

ce-mi bântuie uitarea pe timp nedefinit,

nagoda răzvrătită - iubită în neștire

pe malul unei oaze, la margini de zenit.

.

Dar ai plecat iubito, cu aripa mai frântă,

mușcată de păcatul căzut din palmieri,

iar eu acum, în suflet, adun magie sfântă

din amintiri si doruri venind de nicăieri.